title: Provedbena uredba Komisije (EU) 2018/1711 оd 13. studenoga 2018. o izmjeni Provedbene uredbe Vijeća (EU) br. 1371/2013 u pogledu datuma primjene izuzećâ odobrenih indijskim proizvođačima izvoznicima

text:
                  14.11.2018

                  HR

                  Službeni list Europske unije

                  L 286/12

         PROVEDBENA UREDBA KOMISIJE (EU) 2018/1711
         оd 13. studenoga 2018.
         o izmjeni Provedbene uredbe Vijeća (EU) br. 1371/2013 u pogledu datuma primjene izuzećâ odobrenih indijskim proizvođačima izvoznicima
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1), a posebno njezin članak 11. stavak 3., članak 13. stavak 4. i članak 14. stavak 3.,
         nakon savjetovanja s državama članicama,
         budući da:
         1.   MJERE NA SNAZI

                     (1)

                     Vijeće je 9. kolovoza 2011., nakon antidampinškog ispitnog postupka, Provedbenom uredbom (EU) br. 791/2011 (2) uvelo konačnu antidampinšku pristojbu od 62,9 % na uvoz određenih tkanina otvorene mrežaste strukture od staklenih vlakana podrijetlom iz Narodne Republike Kine („NRK”).

                     (2)

                     Vijeće je 24. srpnja 2012., nakon ispitnog postupka za sprečavanje izbjegavanja mjera u skladu s člankom 13. Uredbe Vijeća (EZ) br. 1225/2009 (3) („osnovna uredba”), Provedbenom uredbom (EU) br. 672/2012 (4) proširilo mjere na uvoz određenih tkanina otvorene mrežaste strukture od staklenih vlakana poslanih iz Malezije, bez obzira na to imaju li deklarirano podrijetlo iz Malezije ili nemaju.

                     (3)

                     Vijeće je 16. siječnja 2013., nakon ispitnog postupka za sprečavanje izbjegavanja mjera u skladu s člankom 13. osnovne uredbe, Provedbenom uredbom (EU) br. 21/2013 (5) proširilo mjere na uvoz određenih tkanina otvorene mrežaste strukture od staklenih vlakana poslanih s Tajvana i iz Tajlanda, bez obzira na to imaju li deklarirano podrijetlo s Tajvana i iz Tajlanda ili nemaju.

                     (4)

                     Vijeće je 20. prosinca 2013., nakon ispitnog postupka za sprečavanje izbjegavanja mjera u skladu s člankom 13. osnovne uredbe, Provedbenom uredbom (EU) 1371/2013 (6) proširilo mjere na uvoz određenih tkanina otvorene mrežaste strukture od staklenih vlakana poslanih iz Indije i Indonezije, bez obzira na to imaju li deklarirano podrijetlo iz Indije i Indonezije ili nemaju te je odobrilo izuzeće od te pristojbe poduzeću Montex Glass Fibre Industries Pvt. Ltd. U skladu s člankom 1. stavkom 3. Provedbene uredbe (EU) 1371/2013, dospjele su pristojbe na sav uvoz predmetnog proizvoda (osim proizvodâ poduzeća Montex Glass Fibre Industries Pvt. Ltd.) koji je prije toga bio predmet evidentiranja na temelju Uredbe Komisije (EU) br. 322/2013 (7) o pokretanju ispitnog postupka za sprečavanje izbjegavanja mjera.

                     (5)

                     Pyrotek Incorporated, poduzeće iz Sjeverne Amerike koje posjeduje tvornice ili prodajna mjesta u mnogim zemljama, uključujući države članice Unije, 21. siječnja 2014. zatražilo je izuzeće od proširenih mjera na temelju članka 11. stavka 4. osnovne uredbe u odnosu na proizvođača izvoznika iz Indije Pyrotek India Pvt. Ltd.

                     (6)

                     U odgovoru na upitnik koji je poslala Komisija poduzeće Pyrotek India Pvt. Ltd. navelo je da je izvozilo predmetni proizvod tijekom razdoblja ispitnog postupka za sprečavanje izbjegavanja mjera koji je rezultirao proširenjem mjera na Indiju, odnosno od 1. travnja 2012. do 31. ožujka 2013. Stoga poduzeće Pyrotek India Pvt. Ltd. nije ispunilo uvjete iz članka 11. stavka 4. osnovne uredbe. Međutim, zahtjev je sadržavao dovoljno dokaza koji opravdavaju pokretanje djelomične privremene revizije mjera proširenih na Indiju na temelju članka 11. stavka 3. i članka 13. stavka 4 osnovne uredbe.

                     (7)

                     Komisija je 23. rujna 2014. pokrenula djelomičnu privremenu reviziju u skladu s člankom 11. stavkom 3. i člankom 13. stavkom 4. osnovne uredbe. Komisija je tijekom te djelomične privremene revizije utvrdila da je poduzeće Pyrotek India Pvt. Ltd. od pokretanja svoje proizvodnje u kolovozu 2011. bilo stvarni proizvođač predmetnog proizvoda i da nije izbjegavalo mjere.

                     (8)

                     Komisija je 10. rujna 2015., nakon ispitnog postupka u skladu s člankom 11. stavkom 3. i člankom 13. stavkom 4. osnovne uredbe, Provedbenom uredbom (EU) 2015/1507 (8) izuzela određene indijske proizvođače, uključujući Pyrotek India Pvt. Ltd., od proširenja pristojbe na uvoz predmetnog proizvoda poslanog iz Indije, bez obzira na to ima li deklarirano podrijetlo iz Indije ili nema. Poduzeću Pyrotek India Pvt. Ltd. potom je odobreno izuzeće od proširenih mjera za izvoz u Uniju od tog datuma.

                     (9)

                     Komisija je 6. studenoga 2017., nakon revizije zbog predstojećeg isteka mjera u skladu s člankom 11. stavkom 2. osnovne uredbe, Provedbenom uredbom (EU) 2017/1993 (9) uvela konačnu antidampinšku pristojbu na uvoz određenih tkanina otvorene mrežaste strukture od staklenih vlakana podrijetlom iz NRK-a kako je proširena na uvoz određenih tkanina otvorene mrežaste strukture od staklenih vlakana poslanih iz Indije, Indonezije, Malezije, Tajlanda i s Tajvana, bez obzira na to imaju li deklarirano podrijetlo iz tih zemalja ili nemaju.

               2.   PONOVNO OTVARANJE ISPITNOG POSTUPKA O IZUZEĆU

                     (10)

                     Kako je navedeno u prethodnoj uvodnoj izjavi (6), Komisija je utvrdila je da je poduzeće Pyrotek India Pvt. Ltd. od pokretanja svoje proizvodnje u kolovozu 2011. bilo stvarni proizvođač predmetnog proizvoda i da nije izbjegavalo mjere. Komisija je stoga odlučila djelomično ponovno otvoriti ispitni postupak o izuzeću.

                     (11)

                     Komisija je 18. svibnja 2018. pokrenula djelomično ponovno otvaranje ispitnog postupka o izuzeću u vezi s uvozom tkanina otvorene mrežaste strukture od staklenih vlakana, veličine otvora veće od 1,8 mm u dužinu i širinu i mase veće od 35 g/m2, isključujući diskove od staklenih vlakana, podrijetlom iz NRK-a ili poslanih iz Indije, bez obzira na to imaju li deklarirano podrijetlo iz Indije ili nemaju, trenutačno obuhvaćenih oznakama KN ex 7019 51 00 i ex 7019 59 00. Objavila je Obavijest o pokretanju postupka u Službenom listu Europske unije (10) („Obavijest o pokretanju postupka”).

                     (12)

                     Komisija je u Obavijesti o pokretanju postupka navela da je područje primjene ponovnog otvaranja postupka ograničeno na procjenu o tome bi li bilo prikladno proširiti vremenski okvir izuzeća na razdoblje od 21. prosinca 2013. do 10. rujna 2015.

                     (13)

                     Komisija je u Obavijesti o pokretanju postupka također pozvala zainteresirane strane da joj se jave radi sudjelovanja u ispitnom postupku. O pokretanju ispitnog postupka o izuzeću posebno je obavijestila poduzeće Pyrotek India Pvt. Ltd., industriju Unije i ostale zainteresirane strane za koje se zna da se postupak na njih odnosi, te ih je pozvala na sudjelovanje.

                     (14)

                     Zainteresirane strane imale su priliku iznijeti svoje stavove u pisanom obliku te u roku određenom u Obavijesti o pokretanju postupka zatražiti saslušanje u Komisiji i/ili kod službenika za saslušanje u trgovinskim postupcima.

               3.   PREDMETNI PROIZVOD

                     (15)

                     Proizvod koji je predmet ovog ispitnog postupka jesu tkanine otvorene mrežaste strukture od staklenih vlakana, veličine otvora veće od 1,8 mm u dužinu i širinu i mase veće od 35 g/m2, isključujući diskove od staklenih vlakana, podrijetlom iz NRK-a, poslane iz Indije, bez obzira na to imaju li deklarirano podrijetlo iz Indije ili nemaju, trenutačno obuhvaćene oznakama KN ex 7019 51 00 i ex 7019 59 00 (oznake TARIC 7019510014, 7019590014).

               4.   ISPITNI POSTUPAK

         (a)   Opseg ispitnog postupka

                     (16)

                     Opseg ispitnog postupka ograničen je na procjenu o tome bi li bilo prikladno proširiti vremenski okvir izuzeća na razdoblje od 21. prosinca 2013. do 10. rujna 2015.

               (b)   Pyrotek India Pvt. Ltd.

                     (17)

                     Pyrotek India Pvt. Ltd. indijsko je društvo kći multinacionalne grupe Pyrotek koja ima sjedište u SAD-u. Grupa Pyrotek dobavljač je različite potrošne robe i alata za industriju metala i aluminija.

                     (18)

                     Podnositelj zahtjeva proizvodi proizvod iz postupka revizije u svojem indijskom postrojenju u Chennaiju te ga prodaje poduzećima u Uniji s kojima je povezan. Povezana poduzeća u Uniji u većini slučajeva dalje prerađuju proizvod iz postupka revizije i nastali proizvod prodaju krajnjim kupcima.

               (c)   Nalazi ispitnog postupka

                     (19)

                     Podsjeća se da je Komisija tijekom svoje ranije djelomične privremene revizije (11) utvrdila da je poduzeće Pyrotek India Pvt. Ltd. stvarni proizvođač predmetnog proizvoda i da nije izbjegavalo mjere.

                     (20)

                     Kako je navedeno u uvodnoj izjavi (6), poduzeće Pyrotek India Pvt. Ltd. izvozilo je predmetni proizvod tijekom razdoblja ispitnog postupka za sprečavanje izbjegavanja mjera koji je rezultirao proširenjem mjera na Indiju, tj. od 1. travnja 2012. do 31. ožujka 2013., te je za izvoz svojih proizvoda u Uniju platilo antidampinške pristojbe u skladu s Provedbenom uredbom (EU) 1371/2013.

                     (21)

                     Kako je navedeno u uvodnoj izjavi (11), 10. rujna 2015. poduzeću Pyrotek India Pvt. Ltd. odobreno je Provedbenom uredbom (EU) 2015/1507 izuzeće od proširenih mjera za izvoz u Uniju od 11. rujna 2015. No datum početka tog izuzeća nije obuhvaćao razdoblje prije tog datuma, tijekom kojeg su na izvoz proizvoda poduzeća Pyrotek India Pvt. Ltd. u Europsku uniju trebale biti plaćene antidampinške pristojbe.

                     (22)

                     Komisija je ponovno ocijenila situaciju i utvrdila da bi izvoz proizvoda poduzeća Pyrotek India Pvt. Ltd. u Uniju od 21. prosinca 2013. do 10. rujna 2015. trebao biti izuzet od plaćanja pristojbe za sprečavanje izbjegavanja mjera.

                     (23)

                     Nijedna zainteresirana strana nije se javila u roku utvrđenom u Obavijesti o pokretanju postupka. Nijedna zainteresirana strana nije iznijela svoje stavove u pisanom obliku ni zatražila saslušanje pred Komisijom ili službenikom za saslušanje u trgovinskim postupcima.

                     (24)

                     Komisija stoga smatra da bi bilo prikladno odobriti izuzeće poduzeću Pyrotek India Pvt. Ltd. To izuzeće trebalo bi se primijeniti na razdoblje od 21. prosinca 2013. do 10. rujna 2015. u skladu s člankom 11. stavkom 3. osnovne uredbe.

                     (25)

                     Stoga bi trebalo izmijeniti Provedbenu uredbu (EU) br. 1371/2013 radi pojašnjenja da se oba izuzeća odobrena poduzećima Montex Glass Fibre Industries Pvt. Ltd. i Pyrotek India Pvt. Ltd. primjenjuju od datuma stupanja na snagu Provedbene uredbe (EU) br. 1371/2013, odnosno od 21. prosinca 2013., do stupanja na snagu Provedbene uredbe (EU) 2015/1507 dana 11. rujna 2015. Članak 1. stavak 2. Provedbene uredbe (EU) br. 1371/2013 trebalo bi izmijeniti na odgovarajući način.

                     (26)

                     Uz to, s obzirom na primjedbe koje je dostavilo poduzeće Pyrotek India Pvt. Ltd. nakon objave, Komisija smatra primjerenim pojasniti da bi sve antidampinške pristojbe plaćene za predmetni proizvod koji proizvodi Pyrotek India Pvt. Ltd. i koji je uvezen u Uniju tijekom razdoblja evidentiranja proizvodâ u skladu s Uredbom (EU) br. 322/2013 također trebale ispunjavati uvjete za zahtjeve za otpust ili povrat.

                     (27)

                     Stoga je prikladno produljiti rok iz članka 121. stavka 1. Uredbe (EU) br. 952/2013 Europskog parlamenta i Vijeća (12) do 1. rujna 2019. kako bi se osiguralo da nacionalna carinska tijela mogu izvršiti povrat ili otpust neopravdano plaćenih pristojbi u skladu s primjenjivim carinskim zakonodavstvom u slučajevima gdje su rokovi predviđeni tim stavkom istekli prije datuma primjene ove Uredbe.

               5.   POSTUPAK

                     (28)

                     Mjere predviđene ovom Uredbom u skladu su s mišljenjem Odbora uspostavljenog člankom 15. stavkom 1. Uredbe (EU) 2016/1036,

               DONIJELA JE OVU UREDBU:

            Članak 1.
            Provedbena uredba (EU) br. 1371/2013 mijenja se kako slijedi.

                        1.

                        Članak 1. stavak 2. zamjenjuje se sljedećim:

                           „2.   Uvjet za primjenu izuzeća odobrenog poduzećima Montex Glass Fibre Industries Pvt. Ltd. i Pyrotek India Pvt. Ltd. jest podnošenje carinskim tijelima država članica valjanog trgovačkog računa koji je u skladu sa zahtjevima utvrđenima u Prilogu ovoj Uredbi. Ne podnese li se taj račun, primjenjuje se antidampinška pristojba predviđena stavkom 1.
                           Izuzeća odobrena poduzećima Montex Glass Fibre Industries Pvt. Ltd. i Pyrotek India Pvt. Ltd., primjenjuju se od 21. prosinca 2013.”

                        2.

                        Članak 1. stavak 4. zamjenjuje se sljedećim:

                           „4.   Ako nije drukčije navedeno, primjenjuju se one odredbe povezane s carinskim pristojbama koje su na snazi. Razdoblje iz članka 121. stavka 1. Uredbe (EU) br. 952/2013 Europskog parlamenta i Vijeća (*1) produljuje se do 1. rujna 2019. za zahtjeve za otpust ili povrat koje podnose poduzeća Montex Glass Fibre Industries Pvt. Ltd. i Pyrotek India Pvt. Ltd. u skladu s primjenjivim carinskim zakonodavstvom radi pokrivanja povrata ili otpusta antidampinških pristojbi na uvoz predmetnog proizvoda tijekom razdoblja od 21. prosinca 2013. do 10. rujna 2015., ili tijekom razdoblja evidentiranja uvedenog člankom 2. Uredbe (EU) br. 322/2013.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. studenoga 2018.

                  Za Komisiju

                  Predsjednik

               Jean-Claude JUNCKER

            (1)  SL L 176, 30.6.2016., str. 21., kako je zadnje izmijenjena Uredbom (EU) 2018/825 u SL L 143, 7.6.2018., str. 1.

            (2)  Provedbena uredba Vijeća (EU) br. 791/2011 od 3. kolovoza 2011. o uvođenju konačne antidampinške pristojbe i konačnoj naplati privremene pristojbe uvedene na uvoz određenih tkanina otvorene mrežaste strukture od staklenih vlakana podrijetlom iz Narodne Republike Kine, (SL L 204, 9.8.2011., str. 1.).

            (3)  Uredba Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (SL L 343, 22.12.2009., str. 51.), kako je zadnje izmijenjena Uredbom (EU) br. 37/2014 Europskog parlamenta i Vijeća (SL L 18, 21.1.2014., str. 1.), (zamijenjena Uredbom (EU) 2016/1036, kako je zadnje izmijenjena Uredbom (EU) 2018/825).

            (4)  Provedbena uredba Vijeća (EU) br. 672/2012 od 16. srpnja 2012. o proširenju konačne antidampinške pristojbe uvedene Provedbenom uredbom (EU) br. 791/2011 o uvozu određenih tkanina otvorene mrežaste strukture od staklenih vlakana podrijetlom iz Narodne Republike Kine na uvoz određenih tkanina otvorene mrežaste strukture od staklenih vlakana poslanih iz Malezije, bez obzira na to imaju li deklarirano podrijetlo iz Malezije ili ne, (SL L 196, 24.7.2012., str. 1.).

            (5)  Provedbena uredba Vijeća (EU) br. 21/2013 od 10. siječnja 2013. o proširenju konačne antidampinške pristojbe uvedene Provedbenom uredbom Vijeća (EU) br. 791/2011 o uvozu određenih tkanina otvorene mrežaste strukture od staklenih vlakana podrijetlom iz Narodne Republike Kine na uvoz određenih tkanina otvorene mrežaste strukture od staklenih vlakana poslanih s Tajvana i Tajlanda, bez obzira na to imaju li deklarirano podrijetlo s Tajvana ili Tajlanda ili nemaju (SL L 11, 16.1.2013., str. 1.).

            (6)  Provedbena uredba Vijeća (EU) br. 1371/2013 od 16. prosinca 2013. o proširenju konačne antidampinške pristojbe uvedene Provedbenom uredbom (EU) br. 791/2011 na uvoz određenih tkanina otvorene mrežaste strukture od staklenih vlakana podrijetlom iz Narodne Republike Kine na uvoz određenih tkanina otvorene mrežaste strukture od staklenih vlakana poslanih iz Indije i Indonezije, bez obzira na to imaju li deklarirano podrijetlo iz Indije i Indonezije ili nemaju (SL L 346, 20.12.2013., str. 20.).

            (7)  Uredba Komisije (EU) br. 322/2013 od 9. travnja 2013. o pokretanju ispitnog postupka o mogućem izbjegavanju antidampinških mjera uvedenih Provedbenom uredbom Vijeća (EU) br. 791/2011 na uvoz određenih tkanina otvorene mrežaste strukture od staklenih vlakana podrijetlom iz Narodne Republike Kine, putem uvoza određene tkanine otvorene mrežaste strukture od staklenih vlakana poslanih iz Indije i Indonezije, bez obzira na to imaju li deklarirano podrijetlo iz Indije i Indonezije ili nemaju, te o uvjetovanju takvog uvoza evidentiranjem (SL L 101, 10.4.2013., str. 1.

            (8)  Provedbena uredba Komisije (EU) 2015/1507 оd 9. rujna 2015. o izmjeni Provedbene uredbe Vijeća (EU) br. 1371/2013 o proširenju konačne antidampinške pristojbe uvedene na uvoz određenih tkanina otvorene mrežaste strukture od staklenih vlakana podrijetlom iz Narodne Republike Kine na uvoz određenih tkanina otvorene mrežaste strukture od staklenih vlakana poslanih, među ostalim, iz Indije bez obzira na to imaju li deklarirano podrijetlo iz Indije ili nemaju, (SL L 236, 10.9.2015., str. 1.).

            (9)  Provedbena uredba Komisije (EU) 2017/1993 оd 6. studenoga 2017. o uvođenju konačne antidampinške pristojbe na uvoz određenih tkanina otvorene mrežaste strukture od staklenih vlakana podrijetlom iz Narodne Republike Kine kako je proširena na uvoz određenih tkanina otvorene mrežaste strukture od staklenih vlakana poslanih iz Indije, Indonezije, Malezije, Tajvana i Tajlanda, bez obzira na to imaju li deklarirano podrijetlo iz tih zemalja ili nemaju, nakon revizije zbog predstojećeg isteka mjera u skladu s člankom 11. stavkom 2. Uredbe (EU) 2016/1036 Europskog parlamenta i Vijeća, SL L 288, 7.11.2017., str. 4.

            (10)  Obavijest o pokretanju postupka o antidampinškim mjerama koje se primjenjuju na uvoz određenih tkanina otvorene mrežaste strukture od staklenih vlakana podrijetlom iz Narodne Republike Kine, proširenima na uvoz poslan iz Indije, bez obzira na to imaju li deklarirano podrijetlo iz Indije, SL C 171, 18.5.2018., str. 10.

            (11)  Provedbena uredba (EU) 2015/1507, uvodne izjave od 12. do 16.

            (12)  Uredba (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije, (SL L 269, 10.10.2013., str. 1.).

            (*1)  SL L 269, 10.10.2013, p. 1.”


title: Provedbena uredba Komisije (EU) 2018/1878 оd 26. studenoga 2018. o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Scrumbie de Dunăre afumată” (ZOZP))

text:
                  3.12.2018

                  HR

                  Službeni list Europske unije

                  L 307/22

         PROVEDBENA UREDBA KOMISIJE (EU) 2018/1878
         оd 26. studenoga 2018.
         o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Scrumbie de Dunăre afumată” (ZOZP))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 50. stavkom 2. točkom (a) Uredbe (EU) br. 1151/2012, zahtjev Rumunjske za upis naziva „Scrumbie de Dunăre afumată” u registar objavljen je u Službenom listu Europske unije (2).

                     (2)

                     Budući da Komisiji nije dostavljen nijedan prigovor u smislu članka 51. Uredbe (EU) br. 1151/2012, naziv „Scrumbie de Dunăre afumată” potrebno je upisati u registar,

               DONIJELA JE OVU UREDBU:

            Članak 1.
            Naziv „Scrumbie de Dunăre afumată” (ZOZP) upisuje se u registar.
            Naziv iz prvog stavka odnosi se na proizvod iz razreda 1.7. Svježa riba, mekušci i rakovi te proizvodi dobiveni od njih iz Priloga XI. Provedbenoj uredbi Komisije (EU) br. 668/2014 (3).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 26. studenoga 2018.

                  Za Komisiju,

                  u ime predsjednika,

               Phil HOGAN

                  Član Komisije

            (1)  SL L 343, 14.12.2012., str. 1.

            (2)  SL C 162, 8.5.2018., str. 28.

            (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2018/1879 оd 29. studenoga 2018. o izmjeni Provedbene uredbe (EU) 2016/2080 u pogledu datuma uskladištenja obranog mlijeka u prahu koje se prodaje putem natječajnog postupka

text:
                  3.12.2018

                  HR

                  Službeni list Europske unije

                  L 307/23

         PROVEDBENA UREDBA KOMISIJE (EU) 2018/1879
         оd 29. studenoga 2018.
         o izmjeni Provedbene uredbe (EU) 2016/2080 u pogledu datuma uskladištenja obranog mlijeka u prahu koje se prodaje putem natječajnog postupka
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
         uzimajući u obzir Provedbenu uredbu Komisije (EU) 2016/1240 оd 18. svibnja 2016. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća s obzirom na javnu intervenciju i potpore za privatno skladištenje (2), a posebno njezin članak 28.,
         budući da:

                     (1)

                     Kako bi se definirale količine obranog mlijeka u prahu obuhvaćene natječajnim postupkom koji je otvoren Provedbenom uredbom Komisije (EU) 2016/2080 (3), u članku 1. te uredbe utvrđen je rok do kojeg se obrano mlijeko u prahu mora javno uskladištiti.

                     (2)

                     S obzirom na sadašnju situaciju na tržištu mlijeka i mliječnih proizvoda, koja se očituje u oporavku cijena i visokim razinama interventnih zaliha, primjereno je izmjenom datuma skladištenja staviti na raspolaganje za prodaju dodatnu količinu obranog mlijeka u prahu.

                     (3)

                     Provedbenu uredbu (EU) 2016/2080 trebalo bi stoga na odgovarajući način izmijeniti.

                     (4)

                     Kako bi se omogućilo da obrano mlijeko u prahu bude bez odlaganja raspoloživo za prodaju, ova bi Uredba trebala stupiti na snagu sljedećeg dana od dana objave u Službenom listu Europske unije.

                     (5)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            U članku 1. Provedbene uredbe (EU) 2016/2080 datum „1. kolovoza 2016.” zamjenjuje se datumom „1. siječnja 2018.”.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 29. studenoga 2018.

                  Za Komisiju,

                  u ime predsjednika,

               Phil HOGAN

                  Član Komisije

            (1)  SL L 347, 20.12.2013., str. 671.

            (2)  SL L 206, 30.7.2016., str. 71.

            (3)  Provedbena uredba Komisije (EU) 2016/2080 оd 25. studenoga 2016. o otvaranju prodaje obranog mlijeka u prahu putem natječajnog postupka (SL L 321, 29.11.2016., str. 45.).


title: Provedbena uredba Komisije (EU) 2018/1880 оd 30. studenoga 2018. o izmjeni Uredbe (EZ) br. 3199/93 o uzajamnom priznavanju postupaka potpunog denaturiranja alkohola radi oslobođenja od trošarine

text:
                  3.12.2018

                  HR

                  Službeni list Europske unije

                  L 307/24

         PROVEDBENA UREDBA KOMISIJE (EU) 2018/1880
         оd 30. studenoga 2018.
         o izmjeni Uredbe (EZ) br. 3199/93 o uzajamnom priznavanju postupaka potpunog denaturiranja alkohola radi oslobođenja od trošarine
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 92/83/EEZ od 19. listopada 1992. o usklađivanju struktura trošarina na alkohol i alkoholna pića (1), a posebno njezin članak 27. stavak 4.,
         budući da:

                     (1)

                     Člankom 27. stavkom 1. točkom (a) Direktive 92/83/EEZ zahtijeva se od država članica da potpuno denaturirani alkohol oslobode od trošarina u skladu sa zahtjevima bilo koje države članice, pod uvjetom da su ti zahtjevi priopćeni i prihvaćeni u skladu s uvjetima utvrđenima u stavcima 3. i 4. tog članka.

                     (2)

                     Denaturanti koji se u svakoj državi članici upotrebljavaju za potpuno denaturiranje alkohola u skladu s člankom 27. stavkom 1. točkom (a) Direktive 92/83/EEZ opisani su u Prilogu Uredbi Komisije (EZ) br. 3199/93 (2).

                     (3)

                     Češka je 6. lipnja 2018. Komisiji priopćila koje denaturante namjerava upotrebljavati za potpuno denaturiranje alkohola za potrebe članka 27. stavka 1. točke (a) te direktive.

                     (4)

                     Komisija je 4. srpnja 2018. to priopćenje prenijela ostalim državama članicama.

                     (5)

                     Komisija nije zaprimila prigovore.

                     (6)

                     Uredbu (EZ) br. 3199/93 trebalo bi stoga na odgovarajući način izmijeniti.

                     (7)

                     Mjere predviđene u ovoj Uredbi u skladu su s mišljenjem Odbora za trošarine,

               DONIJELA JE OVU UREDBU:

            Članak 1.
            Prilog Uredbi (EZ) br. 3199/93 zamjenjuje se tekstom u Prilogu ovoj Uredbi.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. studenoga 2018.

                  Za Komisiju

                  Predsjednik

               Jean-Claude JUNCKER

            (1)  SL L 316, 31.10.1992., str. 21.

            (2)  Uredba Komisije (EZ) br. 3199/93 od 22. studenoga 1993. o uzajamnom priznavanju postupaka potpunog denaturiranja alkohola radi oslobođenja od trošarine (SL L 288, 23.11.1993., str. 12).

            PRILOG

                     „PRILOG
                     Popis proizvoda s pripadajućim CAS brojevima (Chemical Abstracts Service – Služba za podatke o kemijskim tvarima) odobrenih za potpuno denaturiranje alkohola.

                                 Aceton

                                 CAS br.: 67-64-1

                                 Denatonijev benzoat

                                 CAS br.: 3734-33-6

                                 Etanol

                                 CAS br.: 64-17-5

                                 Etil-tert-butil-eter

                                 CAS br.: 637-92-3

                                 Fluorescin

                                 CAS br.: 2321-07-5

                                 Benzin (uključujući bezolovni benzin)

                                 CAS br.: 86290-81-5

                                 Izopropilni alkohol

                                 CAS br.: 67-63-0

                                 Kerozin

                                 CAS br.: 8008-20-6

                                 Petrolej

                                 CAS br.: 64742-47-8 i 64742-48-9

                                 Metanol

                                 CAS br.: 67-56-1

                                 Metil-etil-keton (2-butanon)

                                 CAS br.: 78-93-3

                                 Metil-izobutil-keton

                                 CAS br.: 108-10-1

                                 Metilensko modrilo (52015)

                                 CAS br.: 61-73-4

                                 Naftno otapalo

                                 CAS br.: 92062-36-7

                                 Ulja od terpentina

                                 CAS br.: 8006-64-2

                                 Benzin tehničke čistoće

                                 CAS br.: 92045-57-3

                           Pojam „apsolutni etanol” u ovom Prilogu ima isto značenje kao pojam „apsolutni etanol” koji upotrebljava Međunarodna unija za čistu i primijenjenu kemiju.
                     U svim je državama članicama dopušteno dodavanje bojila u denaturirani alkohol, što olakšava njegovo prepoznavanje jer dobiva karakterističnu boju.
                     I.   Zajednički postupak denaturiranja za potpuno denaturirani alkohol koji se primjenjuje u Belgiji, Bugarskoj, Češkoj, Danskoj, Njemačkoj, Estoniji, Irskoj, Grčkoj, Španjolskoj, Francuskoj, Italiji, Cipru, Latviji, Litvi, Luksemburgu, Mađarskoj, Malti, Nizozemskoj, Austriji, Poljskoj, Portugalu, Rumunjskoj, Sloveniji, Slovačkoj i Finskoj:

                     Po hektolitru apsolutnog etanola:

                                 —

                                 1,0 litara izopropilnog alkohola,

                                 —

                                 1,0 litara metil-etil-ketona,

                                 —

                                 1,0 grama denatonijeva benzoata.

                           II.   Povećana koncentracija u zajedničkom postupku denaturiranja za potpuno denaturirani alkohol koji se primjenjuje u sljedećim državama članicama:

                        Ujedinjena Kraljevina:

                     Po hektolitru apsolutnog etanola:

                                 —

                                 3,0 litara izopropilnog alkohola,

                                 —

                                 3,0 litara metil-etil-ketona,

                                 —

                                 1,0 grama denatonijeva benzoata.

                        Hrvatska

                     Po hektolitru apsolutnog etanola:
                     najmanje:

                                 —

                                 1,0 litara izopropilnog alkohola,

                                 —

                                 1,0 litara metil-etil-ketona,

                                 —

                                 1,0 grama denatonijeva benzoata.

                        Švedska

                     Po hektolitru apsolutnog etanola:

                                 —

                                 1,0 litara izopropilnog alkohola,

                                 —

                                 2,0 litara metil-etil-ketona,

                                 —

                                 1,0 grama denatonijeva benzoata.

                           III.   Dodatni postupci denaturiranja za potpuno denaturirani alkohol koji se primjenjuju u određenim državama članicama:

                        Češka

                     Po hektolitru apsolutnog etanola:

                                 —

                                 0,4 litre naftnog otapala,

                                 —

                                 0,2 litre kerozina,

                                 —

                                 0,1 litra benzina tehničke čistoće.

                        Grčka

                     Denaturirati se može samo alkohol niske kvalitete (ostaci destilacije), alkoholne jakosti od najmanje 93 % i ne više od 96 % volumnog udjela.
                     Po hektolitru hidriranog alkohola volumnog udjela od 93 % dodaju se sljedeće tvari:

                                 —

                                 2,0 litara metanola,

                                 —

                                 1,0 litara ulja od terpentina,

                                 —

                                 0,50 litara petroleja,

                                 —

                                 0,40 grama metilenskog modrila.

                           Na temperaturi od 20 °C postići će se volumni udio od 93 % u konačnom produktu u njegovu neizmijenjenom stanju.

                        Finska – odobreno do 31.12.2018.

                     Po hektolitru apsolutnog etanola bilo koja od sljedećih formulacija:

                                 1.

                                 2,0 litara metil-etil-ketona,
                                 3,0 litara metil-izobutil-ketona.

                                 2.

                                 2,0 litara acetona,
                                 3,0 litara metil-izobutil-ketona.

               ”


title: Provedbena uredba Komisije (EU) 2018/1957 оd 11. prosinca 2018. o izmjeni Uredbe (EU) br. 885/2010 u pogledu uvjeta odobrenja pripravka narazina i nikarbazina kao dodatka hrani za tovne piliće (nositelj odobrenja Eli Lilly and Company Ltd) (Tekst značajan za EGP.)

text:
                  12.12.2018

                  HR

                  Službeni list Europske unije

                  L 315/23

         PROVEDBENA UREDBA KOMISIJE (EU) 2018/1957
         оd 11. prosinca 2018.
         o izmjeni Uredbe (EU) br. 885/2010 u pogledu uvjeta odobrenja pripravka narazina i nikarbazina kao dodatka hrani za tovne piliće (nositelj odobrenja Eli Lilly and Company Ltd)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 13. stavak 3.,
         budući da:

                     (1)

                     Uredbom (EZ) br. 1831/2003 propisuje se odobravanje dodataka hrani za životinje te osnove i postupci za izdavanje takvog odobrenja.

                     (2)

                     Uporaba pripravka narazina i nikarbazina kao dodatka hrani za životinje odobrena je na deset godina za tovne piliće Uredbom Komisije (EU) br. 885/2010 (2).

                     (3)

                     U skladu s člankom 13. stavkom 3. Uredbe (EZ) br. 1831/2003 nositelj odobrenja predložio je izmjenu uvjeta odobrenja pripravka podnošenjem zahtjeva za izmjenu količine mikroindikatora crvenog od 11 g/kg na raspon od 4–11 g/kg. Uz zahtjev su priloženi relevantni popratni podaci.

                     (4)

                     Europska agencija za sigurnost hrane („Agencija”) u svojem je mišljenju od 18. listopada 2016. (3) zaključila da smanjenje količine mikroindikatora crvenog od 11 g/kg na raspon od 4–11 g/kg u dodatku ne utječe na fizikalno-kemijska i biološka svojstva tog dodatka. Stoga je zaključila da je procjena sigurnosti i učinkovitosti provedena za prethodnu formulaciju s 11 g/kg mikroindikatora crvenog i dalje valjana za novu formulaciju. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                     (5)

                     Društvo Eli Lilly and Company Ltd. podnijelo je 10. srpnja 2018. i zahtjev u skladu s člankom 13. stavkom 3. Uredbe (EZ) br. 1831/2003 o izmjeni naziva nositelja odobrenja. Podnositelj zahtjeva naveo je da se, s učinkom od 3. travnja 2018. društvo Elanco GmbH, odjel društva Eli Lilly and Company Ltd., treba smatrati nositeljem prava stavljanja proizvoda na tržište za prethodno navedeni dodatak. Uz zahtjev su priloženi relevantni popratni podaci.

                     (6)

                     Predložena izmjena uvjeta odobrenja koja se odnosi na naziv nositelja odobrenja u potpunosti je administrativne prirode i ne podrazumijeva novu procjenu predmetnog dodatka. Agencija je obaviještena o zahtjevu.

                     (7)

                     Procjenom pripravka narazina i nikarbazina s novom količinom mikroindikatora crvenog utvrđeno je da su ispunjeni uvjeti za odobrenje predviđeni člankom 5. Uredbe (EZ) br. 1831/2003.

                     (8)

                     Uredbu (EU) br. 885/2010 stoga bi trebalo na odgovarajući način izmijeniti.

                     (9)

                     Budući da ne postoje sigurnosni razlozi zbog kojih bi bilo potrebno odmah primjenjivati izmjene uvedene ovom Uredbom, primjereno je osigurati prijelazno razdoblje tijekom kojeg se postojeće zalihe dodatka hrani za životinje narazina i nikarbazina, koje su u skladu s odredbama koje se primjenjuju prije datuma stupanja na snagu ove Uredbe, mogu nastaviti stavljati na tržište i upotrebljavati do njihova isteka.

                     (10)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Prilog Uredbi (EU) br. 885/2010 mijenja se kako slijedi:

                        (a)

                        u stupcu 2. riječi „Eli Lilly and Company Ltd” zamjenjuju se riječima „Elanco GmbH”;

                        (b)

                        u stupcu 4. „Sastav, kemijska formula, opis, analitička metoda”„Sastav dodatka hrani za životinje” pod količinom mikroindikatora crvenog riječi „11 g/kg” zamjenjuju se riječima „4–11 g/kg”.

            Članak 2.
            Postojeće zalihe predmetnog dodatka koje su u skladu s odredbama koje se primjenjuju prije datuma stupanja na snagu ove Uredbe, mogu se nastaviti stavljati na tržište i upotrebljavati do njihova isteka.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 11. prosinca 2018.

                  Za Komisiju

                  Predsjednik

               Jean-Claude JUNCKER

            (1)  SL L 268, 18.10.2003., str. 29.

            (2)  Uredba Komisije (EU) br. 885/2010 od 7. listopada 2010. o odobrenju pripravka narazina i nikarbazina kao dodatka hrani za tovne piliće (nositelj odobrenja Eli Lilly and Company Ltd) i izmjeni Uredbe (EZ) br. 2430/1999 (SL L 265, 8.10.2010., str. 5.).

            (3)  EFSA Journal 2016.; 14 (11): 4614.


title: Provedbena uredba Komisije (EU) 2019/162 оd 1. veljače 2019. o izmjeni Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom

text:
                  4.2.2019

                  HR

                  Službeni list Europske unije

                  L 32/1

         PROVEDBENA UREDBA KOMISIJE (EU) 2019/162
         оd 1. veljače 2019.
         o izmjeni Uredbe Vijeća (EZ) br. 1210/2003 o određenim posebnim ograničenjima gospodarskih i financijskih odnosa s Irakom
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 1210/2003 od 7. srpnja 2003. o određenim posebnim ograničenjima gospodarskih i financijskih odnosa s Irakom i stavljanju izvan snage Uredbe (EZ) br. 2465/96 (1), a posebno njezin članak 11. točku (b),
         budući da:

                     (1)

                     U Prilogu III. Uredbi (EZ) br. 1210/2003 navode se javna tijela, društva i agencije te fizičke i pravne osobe, tijela i subjekti prijašnje iračke vlade na koje se odnosi zamrzavanje sredstava i ekonomskih izvora smještenih izvan Iraka na dan 22. svibnja 2003. na temelju te uredbe.

                     (2)

                     U Prilogu IV. Uredbi (EZ) br. 1210/2003 navode se fizičke i pravne osobe, tijela ili subjekti povezani s režimom bivšeg predsjednika Saddama Husseina na koje se odnosi zamrzavanje sredstava i gospodarskih izvora te zabrana stavljanja na raspolaganje sredstava ili gospodarskih izvora.

                     (3)

                     Odbor za sankcije Vijeća sigurnosti Ujedinjenih naroda odlučio je 29. siječnja 2019. izbrisati osam unosa s popisa osoba ili subjekata na koje bi se trebalo primjenjivati zamrzavanje sredstava i ekonomskih izvora.

                     (4)

                     Priloge III. i IV. Uredbi (EZ) br. 1210/2003 trebalo bi stoga na odgovarajući način izmijeniti,

               DONIJELA JE OVU UREDBU:

            Članak 1.
            Prilog III. Uredbi (EZ) br. 1210/2003 mijenja se kako je utvrđeno u Prilogu I. ovoj Uredbi.

            Članak 2.
            Prilog IV. Uredbi (EZ) br. 1210/2003 mijenja se kako je utvrđeno u Prilogu II. ovoj Uredbi.

            Članak 3.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 1. veljače 2019.

                  Za Komisiju,

                  u ime predsjednika,

                  Voditelj Službe za instrumente vanjske politike

            (1)  SL L 169, 8.7.2003., str. 6.

            PRILOG I.
            U Prilogu III. Uredbi Vijeća (EZ) br. 1210/2003 brišu se sljedeći unosi:

                           „45.

                           GENERAL ESTABLISHMENT FOR HOSPITALITY AFFAIRS. Adresa: P.O. Box 240, Hay Al-Wihda, Al-Wathik Square, Baghdad, Iraq.”

                           „50.

                           GENERAL ESTABLISHMENT FOR TRAVEL AND TOURIST SERVICES. Adresa: P.O. Box 10028, Karrada, No. 19, Hay Al-Wadha, Mahala (904), Baghdad, Iraq.”

                           „93.

                           NATIONAL COMPUTER CENTRE. Adresa: P.O. Box 3267, Saadoun Nafoora Square, Baghdad, Iraq.”

                           „121.

                           STATE CONTRACTING BUILDINGS COMPANY (alias STATE COMPANY FOR BUILDING CONTRACTS). Adresa: P.O. Box 19036, Al Nahda Area, Baghdad, Iraq.”

                           „149.

                           STATE ENTERPRISE FOR RUBBER INDUSTRIES. Adresa: P.O. Box 71, Diwaniya, Iraq.”

                           „175.

                           STATE ORGANISATION FOR BUILDINGS (alias (a) STATE ORGANISATION OF BUILDING, (b) DESIGN AND STUDIES SECTION, (c) GENERAL ESTABLISHMENT OF BUILDINGS FOR CENTRAL REGION, (d) GENERAL ESTABLISHMENT OF BUILDINGS FOR NORTHERN REGION, (e) GENERAL ESTABLISHMENT OF BUILDINGS FOR SOUTHERN REGION). Adrese: (a) Museum Square, Karkh, Baghdad, Iraq; (b) Mosul, left side, pored Al Hurya Bridge, P.O. Box 368, Baghdad, Iraq; (c) Karkh, Karadat Mariam, Baghdad, Iraq; (d) Maysan, Iraq.”

                           „189.

                           STATE ORGANISATION FOR TOURISM. Adrese: (a) P.O. Box 2387, Alwiyah, Saadoon St., Karrada Al Basra, Baghdad, Iraq; (b) Al-Masbah, pored Al Fatih Square, Baghdad, Iraq.”

            PRILOG II.
            U Prilogu IV. Uredbi Vijeća (EZ) br. 1210/2003 briše se sljedeći unos:

                           „94.

                           AL-HUDA STATE COMPANY FOR RELIGIOUS TOURISM (alias (a) AL-HUDA FOR RELIGIOUS TOURISM COMPANY, (b) AL-HODA STATE COMPANY FOR RELIGIOUS TOURISM, (c) AL-HODA FOR RELIGIOUS TOURISM COMPANY). Adresa: Irak.”


title: Provedbena uredba Komisije (EU) 2019/321 оd 18. veljače 2019. o razvrstavanju određene robe u kombiniranu nomenklaturu i stavljanju izvan snage Provedbene uredbe (EU) 2017/1232

text:
                  25.2.2019

                  HR

                  Službeni list Europske unije

                  L 55/4

         PROVEDBENA UREDBA KOMISIJE (EU) 2019/321
         оd 18. veljače 2019.
         o razvrstavanju određene robe u kombiniranu nomenklaturu i stavljanju izvan snage Provedbene uredbe (EU) 2017/1232
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:

                     (1)

                     Radi osiguravanja jedinstvene primjene kombinirane nomenklature („KN”) koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje određene robe.

                     (2)

                     Provedbenom uredbom Komisije (EU) 2017/1232 (3) proizvod izrađen od lijevanog željeza s kuglastim grafitom (nodularno lijevano željezo, EN-GJS-500-7) razvrstan je u oznaku KN 7325 99 10 kao i ostali lijevani proizvodi od temperiranog lijevanog željeza.

                     (3)

                     Razvrstavanje u Provedbenoj uredbi Komisije (EU) 2017/1232 temeljilo se na napomenama s objašnjenjem kombinirane nomenklature za oznaku KN 7307 19 10, u kojima je definirano temperirano lijevano željezo te je, u skladu s tim napomenama, pojam „temperirano” uključivao lijevano željezo s kuglastim grafitom.

                     (4)

                     U spojenim predmetima C-397/17 i C-398/17, Profit Europe (4), Sud Europske Unije presudio je da pribor za cijevi od lijevanog željeza s kuglastim grafitom treba razvrstati u podbroj 7307 19 90.

                     (5)

                     Sud Europske Unije temeljio je svoju odluku na činjenici da se lijevano željezo s kuglastim grafitom i temperirano lijevano željezo razlikuju po svojem sastavu i načinu proizvodnje i da, unatoč tomu što lijevano željezo s kuglastim grafitom ima slična obilježja onima temperiranog lijevanog željeza (EN-GJM), u klasifikaciji lijevanog željeza (EN-GJS) ipak čini zasebnu kategoriju.

                     (6)

                     Sud Europske Unije zaključio je da u tom pogledu navedene napomene s objašnjenjem, u dijelu u kojem navode da „pojam ‚temperirano lijevano željezo’ uključuje i lijevano željezo s kuglastim grafitom”, dovode do proširenja pojma „temperirano lijevano željezo” na drugu kategoriju lijevanog željeza i stoga ih treba izuzeti iz primjene.

                     (7)

                     Presuda Suda Europske Unije po analogiji je primjenjiva na proizvod obuhvaćen Provedbenom uredbom (EU) 2017/1232 jer taj proizvod odgovara normi EN-GJS-500-7 i njegovo se razvrstavanje pod proizvod od temperiranog lijevanog željeza temeljilo na tekstu napomena s objašnjenjem kombinirane nomenklature za oznaku KN 7307 19 10, za koje je Sud Europske Unije utvrdio da mijenjaju doseg podbroja KN 7307 19 10.

                     (8)

                     Razvrstavanje proizvoda obuhvaćenog Provedbenom uredbom (EU) 2017/1232 stoga nije u skladu sa zaključcima Suda Europske Unije iz njegove presude u spojenim predmetima C-397/17 i C-398/17.

                     (9)

                     Provedbenu uredbu (EU) 2017/1232 trebalo bi stoga staviti izvan snage i zamijeniti.

                     (10)

                     Mjere predviđene ovom Uredbom u skladu su s mišljenjem Odbora za carinski zakonik,

               DONIJELA JE OVU UREDBU:

            Članak 1.
            Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.

            Članak 2.
            Provedbena uredba (EU) 2017/1232 stavlja se izvan snage.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 18. veljače 2019.

                  Za Komisiju,

                  u ime predsjednika,

               Stephen QUEST

                  Glavni direktor

                  Glavna uprava za oporezivanje i carinsku uniju

            (1)  SL L 269, 10.10.2013., str. 1.

            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

            (3)  Provedbena uredba Komisije (EU) 2017/1232 оd 3. srpnja 2017. o razvrstavanju određene robe u kombiniranu nomenklaturu (SL L 177, 8.7.2017., str. 23.).

            (4)  Presuda od 12. srpnja 2018., Profit Europe, C-397/17 i C 398/17, EU:C:2018:564.

            PRILOG

                        Opis robe

                        Razvrstavanje
                        (oznaka KN)

                        Obrazloženje

                        (1)

                        (2)

                        (3)

                        Okrugli proizvod promjera približno 500 mm i mase približno 23 kg. Izrađen je od nodularnog lijevanog željeza (lijevano željezo s kuglastim grafitom, EN-GJS-500-7). Proizvod je obojen crnim bitumenom radi zaštite od korozije.
                        Proizvod je certificiran u skladu s normom EN 124 (poklopci za slivnike i kontrolna okna za prometne i pješačke površine) te se upotrebljava kao poklopac odvodnih kanala (na primjer, odvodnih kanala za kišnicu).
                        Vidjeti sliku (1).

                        7325 99 90

                        Razvrstavanje se utvrđuje u skladu s općim pravilima 1 i 6 za tumačenje kombinirane nomenklature i nazivima oznaka KN 7325 , 7325 99  i 7325 99 90 .
                        Razvrstavanje proizvoda u oznaku KN 7325 10 00  kao ostali lijevani proizvodi od netemperiranog lijevanog željeza isključeno je jer netemperirano lijevano željezo nije deformabilno pod pritiskom, dok je nodularno lijevano željezo deformabilno pod vlačnim naprezanjem, a donekle i pod pritiskom. Stoga se nodularno lijevano željezo kao takvo ne može smatrati netemperiranim željezom (vidjeti, po analogiji, presudu od 12. srpnja 2018., Profit Europe, spojeni predmeti C-397/17 i C 398/17, EU:C:2018:564).
                        Razvrstavanje proizvoda u oznaku KN 7325 99 10  kao ostali lijevani proizvodi od temperiranog željeza također je isključeno jer se nodularno lijevano željezo i temperirano lijevano željezo razlikuju po svojem sastavu i načinu proizvodnje. Unatoč tomu što nodularno lijevano željezo ima slična obilježja onima temperiranog lijevanog željeza (EN-GJM), ipak čini zasebnu kategoriju (EN-GJS) (vidjeti, po analogiji, presudu od 12. srpnja 2018., Profit Europe, spojeni predmeti C-397/17 i C 398/17).
                        Proizvod se stoga razvrstava u oznaku KN 7325 99 90  kao „ostali lijevani proizvodi od ostalog željeza”.

               (1)  Slika je samo informativna.


title: Provedbena uredba Vijeća (EU) 2018/512 od 27. ožujka 2018. o provedbi članka 15. stavka 3. Uredbe (EU) br. 747/2014 o mjerama ograničavanja s obzirom na stanje u Sudanu

text:
               28.3.2018

               HR

               Službeni list Europske unije

               L 84/13

         PROVEDBENA UREDBA VIJEĆA (EU) 2018/512
   od 27. ožujka 2018.
   o provedbi članka 15. stavka 3. Uredbe (EU) br. 747/2014 o mjerama ograničavanja s obzirom na stanje u Sudanu
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 747/2014 od 10. srpnja 2014. o mjerama ograničavanja s obzirom na stanje u Sudanu i o stavljanju izvan snage uredbi (EZ) br. 131/2004 i (EZ) br. 1184/2005 (1), a posebno njezin članak 15. stavak 3.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 10. srpnja 2014. donijelo Uredbu (EU) br. 747/2014.

               (2)

               Odbor Vijeća sigurnosti Ujedinjenih naroda, osnovan na temelju stavka 5. Rezolucije Vijeća sigurnosti Ujedinjenih naroda 1591 (2005), 14. ožujka 2018. ažurirao je podatke koji se odnose na tri osobe koje podliježu mjerama ograničavanja.

               (3)

               Prilog I. Uredbi (EU) br. 747/2014 trebalo bi stoga na odgovarajući način izmijeniti,

         DONIJELO JE OVU UREDBU:
   Članak 1.
   Prilog I. Uredbi (EU) br. 747/2014 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. ožujka 2018.

            Za Vijeće

            Predsjednica

         E. ZAHARIEVA

      (1)  SL L 203, 11.7.2014., str. 1.

      PRILOG
      Unosi u vezi s osobama navedenima u nastavku zamjenjuju se sljedećim unosima:

         „2.   ALNSIEM, Musa Hilal Abdalla

            Također poznat kao: (a) Sheikh Musa Hilal; (b) Abd Allah; (c) Abdallah; (d) AlNasim; (e) Al Nasim; (f) AlNaseem; (g) Al Naseem; (h) AlNasseem; (i) Al Nasseem.

            Položaj: (a) bivši član Nacionalne skupštine Sudana iz okruga Al-Waha; (b) bivši posebni savjetnik pri Ministarstvu za savezna pitanja; (c) vrhovni vođa plemena Mahamid u Sjevernom Darfuru.

            Datum rođenja: (a) 1. lipnja 1964.; (b) 1959.

            Mjesto rođenja: Kutum.

            Adresa: (a) Kabkabiya, Sudan; (b) Kutum, Sudan (boravište: Kabkabiya i grad Kutum, Sjeverni Darfur, boravio je u Kartumu).

            Državljanstvo: sudansko.

            Putovnica: (a) diplomatska putovnica broj D014433, izdana 21. veljače 2013. (nevažeća od 21. veljače 2015.);
         (b) diplomatska putovnica broj D009889, izdana 17. veljače 2011. (nevažeća od 17. veljače 2013.).

            Nacionalni identifikacijski br.: broj potvrde o državljanstvu A0680623.

            Datum uvrštenja na popis UN-a: 25. travnja 2006.

            Ostale informacije: fotografija dostupna za uvrštenje na posebnu objavu Interpola i Vijeća sigurnosti UN-a. Poveznica na internetske stranice s posebnim objavama Interpola i Vijeća sigurnosti UN-a: https://www.interpol.int/en/notice/search/un/5795065

               Informacije iz sažetka razloga za uvrštenje na popis Odbora za sankcije:

         u izvješću organizacije Human Rights Watch navodi se da raspolažu dopisom ureda lokalnih vlasti u Sjevernom Darfuru od 13. veljače 2004. u kojem se ‚sigurnosnim jedinicama na toj lokaciji’ zapovijeda da ‚dopuste aktivnosti mudžahedina i dragovoljaca pod zapovjedništvom šeika Muse Hilala u područjima [Sjevernog Darfura] i da osiguraju zadovoljenje njihovih osnovnih potreba’. Dana 28. rujna 2005. 400 pripadnika arapskih milicija izvelo je napad na sela Aro Sharrow (uključujući tamošnji kamp za interno raseljene osobe), Acho i Gozmenu u Zapadnom Darfuru. Također smatramo da je Musa Hilal bio prisutan tijekom napada na kamp za interno raseljene osobe u selu Aro Sharrow: njegov sin ubijen je u napadu Sudanske oslobodilačke vojske na Shareiju tako da je on od tada provodio osobnu krvnu osvetu. Može se osnovano pretpostaviti da je on kao vrhovni vođa bio izravno odgovoran za te postupke i da je odgovoran za povrede međunarodnog humanitarnog prava i međunarodnog prava ljudskih prava te za druge zločine.
         3.   SHAREIF Adam

            Također poznat kao: (a) Adam Yacub Shant; (b) Adam Yacoub

            Položaj: zapovjednik Sudanske oslobodilačke vojske (SLA).

            Datum rođenja: 1. siječnja 1970.

            Mjesto rođenja: El-Fasher

            Državljanstvo: sudansko.

            Br. putovnice: P00182993, izdana 19. srpnja 2010. (nevažeća od 18. srpnja 2015.).

            Nacionalni identifikacijski br.: 103-0037-6235 (prema podatcima u putovnici).

            Datum uvrštenja na popis UN-a: 25. travnja 2006.

            Ostale informacije: navodno preminuo 7. lipnja 2012. Fotografija dostupna za uvrštenje na posebnu objavu Interpola i Vijeća sigurnosti UN-a. Poveznica na internetske stranice s posebnim objavama Interpola i Vijeća sigurnosti UN-a: https://www.interpol.int/en/notice/search/un/5283783

               Informacije iz sažetka razloga za uvrštenje na popis Odbora za sankcije:

         vojnici Sudanske oslobodilačke vojske pod zapovjedništvom Adama Yacuba Shanta prekršili su sporazum o prekidu vatre napadom na vojni kontingent Vlade Sudana koji je pratio konvoj kamiona nedaleko od Abu Hamre u Sjevernom Darfuru 23. srpnja 2005., pri čemu su ubijena tri vojnika. Nakon napada izvršena je pljačka vojnog oružja i streljiva Vlade. Skupina stručnjaka raspolaže informacijama prema kojima se napad vojnika Sudanske oslobodilačke vojske dogodio i prema kojima je jasno da je bio organiziran; slijedom toga, bio je pomno planiran. Stoga se može osnovano pretpostaviti, kako je zaključila skupina stručnjaka, da je Shant, kao potvrđeni zapovjednik Sudanske oslobodilačke vojske na tom području, morao znati za napad i da ga je odobrio ili zapovjedio. Stoga on snosi izravnu odgovornost za napad i ispunjava kriterije za uvrštavanje na popis.
         4.   MAYU, Jibril Abdulkarim Ibrahim

            Također poznat kao: (a) General Gibril Abdul Kareem Barey; (b) ‚Tek’; (c) Gabril Abdul Kareem Badri.

            Položaj: zapovjednik na terenu Nacionalnog pokreta za reforme i razvoj (NMRD).

            Datum rođenja: 1. siječnja 1967.

            Mjesto rođenja: El-Fasher, Sjeverni Darfur.

            Državljanstvo: sudansko po rođenju.

            Adresa: Tine, Sudan (boravište: Tine, na sudanskoj strani granice s Čadom.

            Nacionalni identifikacijski broj: (a) 192-3238459-9; (b) potvrda o državljanstvu izdana na temelju rođenja: 302581

            Datum uvrštenja na popis UN-a: 25. travnja 2006.

            Ostale informacije: fotografija dostupna za uvrštenje na posebnu objavu Interpola i Vijeća sigurnosti UN-a. Poveznica na internetske stranice s posebnim objavama Interpola i Vijeća sigurnosti UN-a: https://www.interpol.int/en/notice/search/un/5795071

               Informacije iz sažetka razloga za uvrštenje na popis Odbora za sankcije:

         Mayu je odgovoran za otmicu osoblja misije Afričke unije u Sudanu (AMIS) u Darfuru tijekom listopada 2005. Mayu otvoreno pokušava zastrašivanjem omesti misiju AMIS; primjerice, prijetio je rušenjem helikopterâ Afričke unije (AU) u području Jebel Moon u studenome 2005. Takvim postupcima Mayu je jasno prekršio Rezoluciju Vijeća sigurnosti 1591 (2005) tako što je zaprijetio stabilnosti u Darfuru te ispunjava kriterije da ga Odbor uvrsti na popis osoba na koje se primjenjuju sankcije.”